પહેલી વાત એ છે કે મોટા ભાગના લોકો બીજાને સુખી કરવા માટે, ખાસ કરીને તંદુરસ્તીનું પહેલું સુખ બીજાને આપવા માટે એટલા બધા આતુર અને તત્પર હોય છે કે તેઓ કશું જોયા કે સમજ્યા વગર, કોઈ જાતની દાકતરી કે વૈદકીય લાયકાત કે અનુભવ વગર તેમજ કોઈ જાતની ચોકસાઈ કે ખરાઈ કર્યા વગર, માત્ર પોતાને ઘણું જ્ઞાન છે તેવું સિધ્ધ કરવા માટે આવા નુસખાઓની ભલામણ તરત જ કરી દેતા હોય છે. આ લોકો પોતાના માટે તો આ નુસખાઓનો અમલ કરતા નથી, એ નોંધવા જેવી હકીકત હોય છે.